tomron87/hebrew-wikipedia-sentences-corpus huggingface dataset:
כחלק ממגמת מיקרוסופט בשנים האחרונות לתמוך בעולם הקוד הפתוח, קוד המקור של המסוף פורסם והועלה ל-GitHub במאי 2019. גרסת התצוגה עבור חנות האפליקציות של Microsoft Windows הועלתה לראשונה לחנות ב-21 ביוני 2019.
אפקטים של שקיפות בחלון המסוף
השלמת פקודות בעזרת שימוש בטאב
עיבוד טקסט מואץ בחומרה באמצעות DirectWrite
קיצורי מקשים הניתנים להתאמה אישית
העתקת טקסט ללוח בפורמט HTML ו-RTF
תאימות לממשק המשתמש Microsoft Narrator.
מנהל החבילות של Windows (ידוע גם בשם winget) הוא מנהל חבילות חינמי בקוד פתוח שפותח על ידי Microsoft עבור Windows 10 ו-Windows 11. הוא מורכב מממשק שורת הפקודה ומערכת תוכנות להתקנת יישומים, בדומה למשל למנהל החבילות apt.
ספקי תוכנה עצמאיים יכולים להשתמש בו כערוץ הפצה עבור חבילות התוכנה שלהם.
Wireless Application Protocol (בראשי תיבות: WAP) היא טכנולוגיה המאפשרת גלישה באתרי אינטרנט מתוך טלפון סלולרי.
השם המוכר בקרב המשתמשים הוא אינטרנט סלולרי.
WAP הוא אחד הפיתוחים הטכניים שהוצגו בסוף שנות ה-90 כפריצת דרך משמעותית שתביא לשימוש נרחב בנתונים סלולריים.
ה-WAP נועד לייעל את ההתקשרות לאינטרנט של טלפונים סלולריים תוך קיצור זמני ההורדה, הצגת המידע באופן שיתאים לצג הקטן, שיפור האבטחה, ושימוש במשאבי חישוב מוגבלים.
WAP הוא למעשה התאמה של שפת ה-HTML (שפת האינטרנט לבניית אתרים) ופרוטוקול ה-HTTP לסביבת העבודה הסלולרית.
הטכנולוגיה משמשת לעיצוב נתונים מרשת האינטרנט כך שיתאימו למסכים קטנים בהם מצוידים טלפונים סלולריים.
ה-WAP פותח עלי ידי ה- WAP FORUM שסמכויותיו הועברו בשנת 2002 לארגון ה-OMA (ראשי תיבות של Open Mobile Alliance).
תקן ה-WAP תיאר חבילת פרוטוקולים (נקראת גם מחסנית - Stack) המאפשרים יכולת פעולה הדדית של ציוד ותוכנות WAP עם טכנולוגיות רשת שונות, כגון GSM ו-IS-95 (הידוע גם בשם CDMA).
סביבת היישום הסלולרי - Wireless Application Environment) WAE) היא המרכיב בתוכנת הטלפון שמאפשר להציג אתרי אינטרנט.
ב-WAP האתרים נכתבים ב-WML - ראשי תיבות של Wireless Markup Language - שפה מבוססת XML, שתפקידה מקביל ל־HTML, אך עם יכולות מופחתות.
הטכנולוגיה מאפשרת להוסיף לטלפון דפדפן זעיר ופשוט (יחסית לדפדפני אינטרנט המיועדים למחשבים רגילים) שמותאם למקלדת ולמסך המוגבלים של הטלפון.
בגרסת WAP 1.x התכנים המוצגים כללו טקסט וקישורים בלבד ללא יכולת להצגת אלמנטים גרפיים.
בגרסת WAP 2.0 נזנח ה-WML לטובת שפת ה-XHTML המאפשרת הצגת גרפיקה צבעונית ותכנים עשירים.
פרוטוקול ההודעות הסלולרי - Wireless Session Protocol) WSP) פותח/סוגר את הקישורים עם אתרים תומכי טכנולוגיית WAP.
פרוטוקול ההעברה הסלולרי - Wireless Transport Protocol) WTP) מוודא שכל חבילת מידע מגיעה למקומה הנכון.
אבטחת רובדי העברה סלולריים - Wireless Transport Layer Security) WTLS) מוודא כי הקבצים והנתונים שנשלחו או התקבלו אכן הגיעו ליעדם, מכיוון שהחיבור הסלולרי לאינטרנט הוא פחות מהימן מחיבור קווי.
לטכנולוגיית ה-WAP היו מספר מגבלות וחסרונות, מגבלות אלו מנעו עד היום פריצה וחדירה מסיבית יותר.
מסך קטן ומוגבל: מכשירי הטלפון שצצו בשוק הסלולרי בשנים האחרונות הציגו תפיסה של "קטן יותר - נוח יותר" מגמה שגרמה לייצור מכשירי טלפון זעירים בעלי מסכים קטנים.
עם המעבר לטלפונים התומכים ב-Wap נתקלו המשתמשים במסך קטן המציג מידע בכמות מוגבלת מאוד.
כמו כן הדפדפנים ששולבו במכשירים הניידים מוגבלים מאוד ואינם מציגים גרפיקה, מנועי חיפוש ומנגנונים המוכרים לנו באתרי אינטרנט סטנדרטיים.
משתמשים רבים שהופתעו לגלות כי האינטרנט הסלולרי אינו דומה כלל לאינטרנט המוכר מהמחשב האישי, ויתרו על השימוש ב-WAP.
צורך בפיתוח ייעודי: על מנת להציג את המידע הנמצא באתר האינטרנט בטלפון הסלולרי יש להתאימו לפורמט WAP, כלומר יש לשכפל תכנים ולבנות למעשה שני אתרים האחד מתאים לפורמט הסטנדרטי - HTML, השני מתאים לפורמט WAP.
מסיבות אלו, למרות יחסי הציבור המאסיביים שנעשו לטכנולוגיית ה-WAP החל משנת 2000, השימוש בו איננו נפוץ.
בניגוד לשפת WML הפועלת מעל WAE, פיתחה דוקומו את שפת הסימון cHTML הפועלת מעל WWW ואיפשרה לספקי תוכן לכתוב יישומים שניתן לגבות עליהם כסף מהמנויים.
בכך, סיפקה דוקומו "אינטרנט סלולרי אמיתי" תחת המותג i-mode.
בשנת 2004 נאמד מספר ספקי התוכן של דוקומו ב-55,000.
חלק מהתקן של WAP המגדיר אופציית שליחת תכנים למכשיר קצה (בדומה לשליחת הודעות SMS) גם באופן לא-מחובר (connection-less).
בין היתר, התקן מגדיר דחיפת סוגי תכנים כגון: Service Indicator ו- Service Loader.
פורמטים אלו מאפשרים שליחת קישור לאתרי אינטרנט.
הם ניתנים להעברה באופן טקסטואלי או באופן בינארי (בתצורת WBXML) לצורך חיסכון במשאבים.
סוגי תכנים נוספים האפשריים לשליחה מפורטים בחלק הבא באתר WAP FORUM.
Wish You Were Here (בתרגום חופשי לעברית: הלוואי שהיית כאן) הוא אלבום האולפן התשיעי של להקת הרוק המתקדם הבריטית פינק פלויד, הנחשב לאחד האלבומים המשפיעים והמצליחים ביותר של הלהקה.
אלבום זה הוא השני שיצא בתקופת "תור הזהב" של הלהקה ונודע בזכות המוזיקה המורכבת בו המשלבת רוק מתקדם עם רוק פסיכדלי.
האלבום יצא לאור ב־12 בספטמבר 1975.
אלבום זה נחשב בעיני רבים לאחת היצירות המשפיעות ביותר ולאחד האלבומים הטובים ביותר של הלהקה בשל ההרמוניות המורכבות שבו וההתפתחויות המורכבות של השירים שבו, כמו השיר הפותח את האלבום "Shine On You Crazy Diamond (Pts.
1-5)" הידוע בשלבי ההתפתחות המורכבים שבו לאורך השיר.
השיר חוזר לשלבים 6 עד 9 וחותם את האלבום.
האלבום ממשיך את תור הזהב של פינק פלויד לאחר הוצאת האלבום "The Dark Side of the Moon".
האלבום הוא מחווה לסיד בארט, חבר הלהקה לשעבר וממייסדיה, שסולק ממנה בסוף שנות ה־60 בשל ההידרדרות במצבו הנפשי והתפקודי בעקבות התמכרותו הקשה לסמים.
יש הסבורים כי האלבום מלנכולי יותר ממרבית אלבומי הלהקה הקודמים, אם כי ניתן לזהות בו גם נקודות של אופטימיות ושמחה.
שיר הנושא של האלבום נקרא Wish You Were Here.
היצירה הארוכה "Shine on You Crazy Diamond", שאורכה 26 דקות, חולקה לשתי רצועות (בתחילת ובסוף האלבום) ול־9 חלקים אמנותיים, ועוסקת כולה בבארט.
בארט עצמו הגיע לביקור באולפן ההקלטות אבי רוד בזמן הקלטת האלבום, אך חברי הלהקה לא זיהו אותו בשל העובדה שהיה נראה שונה לגמרי מהפעם הקודמת שראו אותו.
בארט היה בעודף משקל, קירח וגלוח גבות באותו זמן.
כשחברי הלהקה זיהו אותו מסופר שהם התחילו לבכות ולאחר מכן שרו למענו את השיר "Shine On You Crazy Diamond" אבל בארט לא הצליח להבין שהשיר עוסק בו והלך מן המקום בלי לומר דבר.
חוץ מהתראות מקרית קצרה של רוג'ר ווטרס בבארט בחנות, זו הייתה הפעם האחרונה שחברי הלהקה ראו את בארט.
אלבום זה סימל את תחילת סופה של הלהקה כיחידה מוצקה אחת.
הדבר בא לידי ביטוי בכך שניק מייסון, מתופף הלהקה, נמחק מרשימת הקרדיטים לאלבום, לאחר שתרומתו לאלבום הייתה מזערית כיוון שהעדיף להתעסק בחייו האישיים באותה תקופה.
כמו כן, דייוויד גילמור סירב לשיר ביצירה "Have a Cigar" ולכן הובא זמר בתשלום, רוי הארפר, שישיר.
למרות זאת, האלבום זכה להצלחה בבריטניה ונחשב לקלאסיקה בעיני חובבי הרוק.
בשנת 2012 יצא סרט דוקומנטרי על תהליך יצירת האלבום, בשם "The Story of Wish You Were Here".
בשנת 2020 מגזין הרולינג סטון דירג את האלבום במקום ה-264 ברשימת 500 האלבומים הטובים ביותר בכל הזמנים המחודשת.
אלבום התקליט המקורי של Wish You Were Here נמכר באריזה ייחודית שכללה כיסוי שחור עם לוגו שהסתיר את עטיפת האלבום הרשמית.
המעצב הגרפי סטורם ת'ורג'רסון שליווה את הלהקה בהקלטות האלבום, החליט להתייחס למוטיב לחיצת היד כמייצג האלבום ויצר שתי יצירות סביב הנושא.
האחת הופיעה על העטיפה החיצונית בדמות לוגו שבו מוצגת לחיצת יד של שתי זרועות מתכתיות, והשנייה בעטיפה הפנימית שבה נראים שני אנשי עסקים לוחצים יד בעת שאחד מהם עולה באש, אולי כמטפורה ללחיצות יד בהן הצדדים מתאמצים להסתיר את רגשותיהם האמיתיים.
התמונה צולמה באולפני האחים וורנר על ידי שני פעלולנים, שאף נפגעו במהלך הצילומים בעת שהרוח נשבה לכיוון לא צפוי וגרמה לשריפת השפם של אחד מהם.
בגב העטיפה נראה איש עסקים עם כובע ללא פנים וגוף, המשווק במדבר את האלבום עם מזוודה.
דייוויד גילמור - שירה, גיטרה חשמלית ואקוסטית, קלידים, גיטרה בס
רוג'ר ווטרס - שירה, גיטרה באס, גיטרה אקוסטית
ריצ'רד רייט - קלידים, סינתיסייזר, אורגן האמונד, קולות רקע
רוי הארפר - שירה ב־"Have a Cigar"
ונטה פילד - זמרת ליווי
קרלנה ויליאמס - זמרת ליווי
"Wish You Were Here" הוא שיר של להקת הרוק האנגלית פינק פלויד.
השיר פורסם ב-1975 כשיר הנושא של אלבום ששמו כשם השיר.
דייוויד גילמור ורוג'ר ווטרס כתבו את השיר במשותף, וגילמור משמש בו כסולן.
בשנת 2021, השיר דורג במקום ה-302 ברשימת 500 השירים הגדולים בכל הזמנים של המגזין רולינג סטון.
בגרסת האלבום המקורית, השיר יוצא מ-"Have a Cigar" כאילו היה מרדיו מכוון בתחנה אחת, דרך כמה אחרים (כולל מחזה רדיו ואחד שמנגן את ההתחלה של הסוף של הסימפוניה הרביעית של צ'ייקובסקי) ולבסוף לתחנה חדשה שבה "Wish You Were Here" מתחיל.
הרדיו הוקלט ברדיו של דייוויד גילמור.
הוא ביצע את ההקדמה על גיטרת 12 מיתרים, ועיבד את זה כדי שזה ישמע כאילו זה מרדיו AM, ולאחר מכן עשה צליל שיגרום לזה להשמע יותר אקוסטי.
קטע זה היה מעורב בקול כאילו גיטריסט הקשיב לרדיו וניגן יחד עם זה.
כאשר החלק האקוסטי הופך מורכב יותר, "שידור הרדיו" נמוג וקולו של גילמור נכנס, והלהקה מצטרפת אליו.
דייוויד גילמור - גיטרות אקוסטיות של 6 ו-12 מיתרים, גיטרת פדלים מפלדה, אפקטי קול, שירה וקולות רקע, שירת סקאט
ניק מייסון - תופים, אפקטי קול
רוג'ר ווטרס - בס, אפקטי קול
ריצ'רד רייט - פסנתר סטיינוויי, מינימוג
הזמרת האמריקאית מיילי סיירוס ביצעה גרסת כיסוי לשיר ב-25 באפריל 2020 כחלק מפרקי העונה ה-45 של התכנית סאטרדיי נייט לייב שצולמו מבתי המשתתפים בשל מגפת הקורונה.
Wir sind Helden (תעתיק: "ויר סינד הלדן", גרמנית: "הננו גיבורים") היא להקת רוק ברלינאית, שפעלה בין השנים 2000 עד 2012.
בשנת 1999 הוציאה יהודית הולופרנס אלבום סולו, "Kamikazefliege", ב-500 עותקים.
האלבום זכה להצלחה מעטה בלבד, הגם שניכר בו כשרונה.
בחיפושיה אחרי נגנים, פגשה הולופרנס בשנת 2001 את המתופף פולה רוי והגיטריסט והקלידן ז'אן-מישל טורט, והקימה עמם את הלהקה; הבסיסט מארק טבאסול צורף מאוחר יותר על ידי רוי.
בשנת 2002 הפיצה הלהקה (בהפקה עצמית) 3000 עותקים מהמיני־אלבום Guten Tag, שהקנה לה פופולריות מסוימת בברלין.
סינגל בשם זהה, שהגיע למקום החמישים ושלושה במצעד הפזמונים ונוגן בתדירות גבוהה יחסית בתחנת הרדיו המקומית Radio-eins וברשת MTV, והופעתה של הולופרנס בתוכנית הטלוויזיה "המופע של הראלד שמידט" הרחיבו משמעותית את החשיפה שלה זכתה הלהקה, ושיחקו, מן הסתם, תפקיד משמעותי בהצלחתו המיידית של אלבומה הראשון, Die Reklamation, שיצא בשנה העוקבת.
האלבום, שבו נכללו ארבעה שירים מהמיני־אלבום ועוד שניים מאלבום הסולו של הולופרנס, הגיע עם יציאתו למקום הששי בטבלאות המכירות בגרמניה, וטיפס עד למקום השני.
אלבומה השני של הלהקה, Von hier an blind, יצא בשנת 2005, והגיע כבר בשבוע המכירות הראשון לראש טבלאות המכירות הן בגרמניה, הן באוסטריה.
בסך הכול מכרה הלהקה למעלה ממיליון ומאתיים אלף עותקים משני אלבומיה.
בעקבות הצלחתה, הוזמנה הלהקה להשתתף בקונצרט הצדקה "לייב 8".
במאי 2007 הוציאה לאור הלהקה את אלבומה השלישי, Soundso, שהתמקם מיד במקום השני בטבלאות המכירות בגרמניה ובאוסטריה.
הלך הרוח השולט בו הוא פסימי בעיקרו.
Wireless USB (צורה מקוצרת הנפוצה - WUSB) היה הרחבה לתקן USB בחיבור אלחוטי לתקשורת נתונים במהירות גבוהה על ידי שימוש בגלי רדיו לטווח קצר.
הטווח המרבי הוא 3 מטרים בקצב העברת נתונים של 480 Mbit/s, המתאים לקצב העברת הנתונים של תקן USB 2.0. או 10 מטרים בקצב העברת נתונים של 110 מגהביט לשנייה.
התקן תוכנן לפעול בתחום תדר מ־3.1 ועד 10.56 ג'יגה הרץ.
Wired Equivalent Privacy (בראשי תיבות: WEP) הוא אלגוריתם אבטחה לרשתות נתונים אלחוטיות העומדות בתקן IEEE 802.11. מטרת פיתוחו של האלגוריתם הייתה, לספק פרוטוקול אבטחה לרשתות אלחוטיות באותה רמת אבטחה שסופקה לרשתות נתונים קוויות.
תפישת הפעולה מתבססת על הצפנת הנתונים לצורך העברתם בצורה מאובטחת.
כשלי אבטחה שנתגלו בפרוטוקול הקריפטוגרפי הובילו בהמשך לפיתוח ה-WPA.
השמועה גורסת שארגון ה-NSA הוא זה שהתערב במטרה להחליש את WEP במכוון למרות שאין עדויות לכך.
ממסמכים שנחשפו בעקבות פרשת סנודן עולה שבמקרה הטוב הם ידעו על החולשות הקיימות בפרוטוקול והסתירו זאת מנימוקים השמורים עמם.
Wired הוא מגזין טכנולוגיה שיוצא לאור מדי חודש מאז מרץ 1993. הוא מתמקד בהשפעה של הטכנולוגיה על תחומי הכלכלה, התרבות, ארכיטקטורה, פוליטיקה ועוד.
המגזין נמצא מאז 1998 בבעלות של חברת קונדה נאסט שבסיסה בסן פרנסיסקו, ומחוץ לארצות הברית הוא יוצא לאור בקנדה וביפן.
בשנת 2009 השיק המגזין מהדורות בינלאומיות נוספות באיטליה ובריטניה.
עקרונות העריכה של המגזין התבססו בתחילה על הרעיונות של מרשל מקלוהן, תאורטיקן תקשורת קנדי שנחשב לפטרון הרוחני של המגזין בשלביו המוקדמים.
המגזין התפרסם במיוחד בשל עקרונותיו הליברליים ותמיכתו בכלכלה החדשה.
מבקרי המגזין הדביקו לו את הכינוי המזלזל "האיבר המרכזי של האידאולוגיה הקליפורנית", שכוון במיוחד נגד הליברטריאניזם שלו שהשפיע רבות על השקפת העולם של משתמשי האינטרנט הראשונים.
רק לאחר התפוצצות "בועת הדוט קום" בשנת 2000, כשצוות העריכה צומצם משמעותית, שינה המגזין את פניו לכיוון יותר מיינסטרימי תחת שרביטו של העורך הראשי החדש והנוכחי כריס אנדרסון.
המגזין "Wired" והקבוצה "Wired News" (האחראית על האתר Wired.com) היו בבעלות נפרדת משנת 1998 עד ליוני 2006, אז הודיעה קונדה נאסט על הסכם לרכישת Wired News תמורת 25 מיליון דולר ועל התאחדות המגזין עם האתר.
המהדורה המקוונת של המגזין מציעה מבחר מאמרים בחינם ומתקיימים בה באופן קבוע דיונים פעילים.
היה מראשוני המגזינים שהוציאו מהדורת אייפד, עם השקת המכשיר.
Wired ידוע במונחים החדשים שטבע ובכללם "הזנב הארוך" ו"מיקור המונים".
כמו כן מפרסם Wired מאז 1996 רשימה שנתית של מוצרי "vaporware" - עשרת המוצרים המדוברים והמבטיחים ביותר שמעולם לא יצאו לציבור בסופו של דבר.
עם כותבי הטורים הקבועים של המגזין נמנים סופר הסייברפאנק ברוס סטרלינג והפרופ' למשפטים לורנס לסיג.
Wireshark היא תוכנת רחרחן חופשית ומבוססת קוד פתוח המשמשת לפתרון בעיות, ניתוח תעבורת רשת, פיתוח פרוטוקולי תוכנה ותקשורת, ולמידה.
התוכנה נקראה במקור Ethereal, ובמאי 2006 שם המיזם הוחלף ל-"Wireshark" משיקולי סימן רשום.
Wireshark משתמשת בערכת הכלים GTK+ בגרסה הנוכחית (2014), וב-Qt בגרסאות אשר בפיתוח, כדי ליישם את ממשק המשתמש הגרפי.
ללכידת תעבורת החבילות עושה התוכנה שימוש ב-pcap.
זוהי תוכנה חוצה-פלטפורמות, הרצה על גבי GNU/Linux, MacOS, BSD, סולאריס, מערכות הפעלה דמויות יוניקס נוספות, ו-Microsoft Windows.
תוכנת ה-Wireshark מכילה מגוון פילטרים ותוספות ליישומים שונים מעל הודעות תקשורת.
קיימת גרסה נוספת מבוססת שורת פקודה בלבד הקרויה TShark.
Wireshark ותוכנות נוספות המפותחות איתה כדוגמת TShark, מופצות תחת תנאי הרישיון הציבורי הכללי של גנו.
Wings Alliance הייתה ברית חברות התעופה העולמית הראשונה.
הברית נוסדה בשנת 1989 בין שתי חברות בלבד – KLM ההולנדית ונורת'ווסט איירליינס האמריקאית.
החל בשנת 1993, תחת הסיסמה "Worldwide Reliability" ("אמינות חובקת עולם"), תיאמו ביניהן שתי חברות תעופה את פעילותן על בסיס שלא נראה כמותו עד לאותו שלב.
הברית, שמאוחר יותר זכתה לשם המסחרי Wings Alliance, הפיקה יתרון משילוב רשת היעדים הנרחבת של KLM באירופה, אסיה וצפון אפריקה עם זו של נורת'ווסט איירליינס באמריקה ובאוקיינוס השקט.
ברית זו קיימת גם היום, אך ערכה השיווקי אינו רב מאז נרכשה KLM על ידי חברת אייר פראנס, והברית נבלעה הלכה למעשה בתוך ברית חברות התעופה העולמית SkyTeam.
Wired All Wrong (תרגום חופשי: מחווט לגמרי לא נכון) היא להקת רוק אלטרנטיבי מקליפורניה שבארצות הברית.
הלהקה נוסדה בשנת 2006 על ידי נגן הבס לשעבר בלהקה גאד ליבס אנדרווטר, ג'ף טורזו, וסולן להקת סלף, מאט מחפאי.
הלהקה נוצרה בעקבות מותו של סולן להקת גאד ליבס אנדרווטר, דייוויד ריילי, דבר שאפשר לטורזו להפנות את תשומת לבו ללהקה אחרת.
אלבום הבכורה של הלהקה, Break Out The Battle Tapes, יצא לאור בשנת 2006.
Wired All Wrong הוציאו לאור את אלבום הבכורה שלהם, Break Out The Battle Tapes, ב-12 בספטמבר בשנת 2006. שלושה סינגלים פורסמו מהאלבום: "Lost Angeles" (משחק מילים באנגלית בין העיר Los Angeles לבין המילה Lost שמשמעותה "אבוד"), Nothing At All ו-Elevatin.
בסוף שנת 2006 הלהקה יצאה לסיבוב הופעות כדי לקדם את האלבום.
וינזור וניוטון (בשפת המקור: Winsor & Newton) היא חברה לייצור חומרי גלם לאמנים כגון צבעי שמן, צבעי מים ואקריליק.
החברה הוקמה על ידי שני מייסדים, ויליאם וינזור והנרי ניוטון, בשנת 1832. מקום מושבה המקורי היה במוסך של וינזור ברחוב רת'בון 38 בלונדון, משם משנת 1841 התרחב המפעל לאתר בקנטיש טאון ולבסוף בשנת 1898 עבר לבניין בפרוור הלונדוני וילדסטון, שם המטה והמפעל הראשי של וינזור וניוטון ממוקם עד היום.
סביב הבניין המקורי המפעל גדל משמעותית ומכיל מחסנים, שרשרת ניהול מלאי, מחלקת מחקר ופיתוח, בקרת איכות, חומרי גלם ועוד.
צבעי מים (תחת מותג החברה וכן המותג Cotman)
צבעי שמן (תחת מותג החברה וכן המותג Winton ו-Griffin)
צבע אקריליק (תחת מותג החברה וכן מותג במיצוב עממי Galeria)
כני ציור, מברשות, תוספים לצבעי שמן וניר לאמנים
Wings Greatest הוא האלבום השמיני של להקת "Wings" והעשירי של פול מקרטני מאז התפרקות הביטלס.
זהו אלבום האוסף הראשון של מקרטני בקריירה שלאחר הביטלס.
האלבום נוצר לאחר החלטתו של מקרטני לעזוב את חברת התקליטים "קפיטול".
זהו אלבום משותף למקרטני וללהקת Wings, ואלבום האוסף הראשון של להקה זו.
הוא מתפרס על שמונה שנים של קיום הלהקה, ולכן השינויים בהרכבה תכופים לאורך האלבום (פול מקרטני, לינדה מקרטני ודני ליין מופיעים בכל השירים באלבום).
האלבום מאגד תריסר להיטים של הלהקה, ועל-כן זכה להצלחה יחסית לאלבום אוסף.
בארצות הברית ובבריטניה הגיע האלבום למעמד אלבום פלטינה.
Wine From Tears (בעברית: "יין מדמעות", תעתיק: "ויין פרום טירס") היא להקת דום-דת' מטאל מלודי/גותי.
הלהקה הוקמה ברוסיה אך פועלת כיום בלוס אנג'לס, קליפורניה, ארצות הברית.
הלהקה מנגנת דום-דת' מלודי עם השפעות של מטאל גותי, ונקראת על שם שיר של להקת הבלאק מטאל Thy Serpent.
השירה נעשית בגרואלינג האופייני לדת' מטאל, אך בחלק מהשירים יש גם שירה נשית נקייה ואף שירה גברית נקייה.
שיריה עוסקים בעיקר בדיכאון, כאב, צער ואובדן.
אלכסיי נסטרוב - סולן וגרואלינג (2002 - היום)
אלכסנדר קודריאשוב - גיטרות (2002 - היום)
דניס חודירב-וליז'נין - גיטרה באס (2011 - היום)
יבגניה נסטרובה - קלידים (2012 - היום)
Elle Fatyhova - שירה נשית (בהקלטות)
WingNut Films הם אולפני אולפני הפקות סרטי קולנוע מניו זילנד, מיסודם של הבמאי פיטר ג'קסון ורעייתו, המפיקה פראן וולש.
אף שמשרדי החברה נמצאים בוולינגטון, ניו זילנד לחברה גם אולפנים במתחם אולפני פיינווד באנגליה.
האולפנים נטלו חלק בכל הפקות הקולנוע של פיטר ג'קסון מאז 1987 והפכה למסחרית ב-17 במרץ 2003. הייתה מעורבת בהפקת טרילוגיית סרטי שר הטבעות (בשנים 2001–2003) וטרילוגיית סרטי ההוביט (בשנים 2012–2014) שזיכו אותה ב-11 פרסי האקדמיה האמריקאית לקולנוע, לרבות הסרט והבמאי הטובים ביותר.
החברה שיתפה פעולה עם אולפני ניו ליין סינמה בהפקת סרטי שר הטבעות וההוביט.
חברת Park Road Post היא חברת בת הממוקמת בפרבר מירמר בוולינגטון, ניו זילנד המהווה חברת הפקות סרטים שהוקמה בשנת 2005 כחברת אפקטים ויזואליים.
החברה עבדה על הפקת הסאונד לטרילוגיית סרטי שר הטבעות וההוביט ועבור מחוז 9 ואף זכתה בפרסי אוסקר על הסרט קינג קונג
בשנת 2013 החברה נאלצה לסגור את מעבדת עיבוד הסרטים שלה.
Wings היא סוג של תסרוקת בה מאפשרים לשיער לצמוח בגובה האוזניים או הכתפיים, כך שגלים נוצרים באופן טבעי בקצוות השיער.
התספורת הייתה פופולרית בקרב גברים צעירים בשנות ה-60 של המאה ה-20, שנות ה-70 של המאה ה-20, בעשור הראשון של המאה ה-21, ובתחילת העשור השני של המאה ה-21.
הפופולריות בקרב תתי-תרבויות של בני נוער
בתחילת שנות השישים של המאה ה-20 התסרוקת הפכה פופולרית בקרב בטניקים ובקרב גולשים רבים בארצות הברית.
להקות רוק כמו הרולינג סטונס והביטלס העתיקו את המראה, אשר בעקבות כך הפך פופולרי בקרב צעירים רבים בעולם המערבי בעקבות הפלישה הבריטית.
בארצות הברית התסרוקות היו גם פופולריות בקרב להקות כמו המאנקיז והבירדס.
באמצע העשור הראשון של המאה ה-21, חזרה התסרוקת לאופנה, כאשר בין האישים שמזוהים ביותר עם התסרוקת נמנו זמרי הפופ ג'סטין ביבר והארי סטיילס.
"Wish You Were Gay" (בעברית: "הלוואי שהיית הומו") הוא סינגל שהוקלט על ידי הזמרת-יוצרת האמריקאית בילי אייליש, מתוך אלבום הבכורה שלה, .
השיר יצא לאור ב-4 במרץ 2019, על ידי חברות התקליטים דארק-רום רקורדס ואינטרסקופ, כסינגל מתוך האלבום.
השיר נכתב על ידי אייליש עצמה, ועל ידי אחיה פיניאס או'קונל, שגם הפיק אותו.
כמו כן, השיר הוא שיר בסגנון האינדי, אשר משלב בתוכו גם את סגנון הפופ.
בין היתר, שני סגנונות אלו מאפיינים שירים נוספים של אייליש.
מקוםתאריםמכירותאוסטריה (IFPI Austria)זהב15,000אוסטרליה (ARIA)פלטינה70,000ארצות הברית (RIAA)פלטינה1,000,000בריטניה (BPI)זהב400,000מקסיקו (AMPROFON)פלטינה60,000ניו זילנד (RMNZ)זהב15,000קנדה (Music Canada)זהב40,000 מכירות + הזרמת מדיה בלבד
Winter Journey הוא סרט דרמה רוסי-להט"בי שיצא ב-2013. הסרט בוים על ידי סרגיי טאראמייב .
הסרט, שאורכו 90 דקות, מספר על ההתאהבות בין זמר קלאסי צעיר עם בריון רחוב.
שם הסרט נקרא על מחזור של פואמות מאת וילהלם מילר, "מסע החורף", שבהם הדמות הראשית, אריק, מתאמן לתחרות.
סטודנט למוזיקה וזמר מחונן, אריק, מתכונן לשיר את "מסע החורף" של וילהלם מילר לתחרות.
כאשר המורה שלו אומר לו שהוא מבצע גרוע, חייו של אריק משתנים כאשר הוא נפגש במקרה עם ליוקה, פושע חסר-בית קטנוני, גס רוח ואגרסיבי.
למרות ששניהם שייכים למעמדות חברתיות שונות לחלוטין, נוצרת ביניהם יחסי אי-נוחות שמוביל אותם לבסוף לסוף טרגי.
אנדריי צימבלוב - שחקן מופע
איגור וינרובסקי - וסילי איגנטוב
ולרי תקצ'וק - קצין במשטרה
סרגיי דורופייב - איוון סרגביץ'
נטליה פבלנקובה - אמו של אריק
"Wish Wish" הוא שיר של די ג'יי חאלד, אשר הוקלט על ידי הראפרית האמריקאית קארדי בי, ביחד עם הראפר 21 סבאג', מתוך האלבום Father of Asahd, של חאלד.
השיר יצא לאור ב-17 במאי 2019, על ידי חברות התקליטים ווי דה בסט מיוזיק גרופ, אפיק רקורדס ורוק ניישן.
עם יציאתו נכנס השיר אל המקום ה-19 במצעד הבילבורד הוט 100.
השיר נכתב על ידי די ג'יי חאלד, קארדי בי, 21 סבאג' ופזמונאים נוספים והופק על ידי די ג'יי חאלד וטיי קית'.
בספוטיפיי זכה השיר להצלחה, כאשר צבר למעלה מ-65 מיליון השמעות מבלי שיצא כסינגל.
הווידאו קליפ המלא של השיר הועלה ליוטיוב ב-20 במאי 2019. נכון לדצמבר 2019, מונה הצפיות שלו עומד על למעלה מ-82 מיליון צפיות.
Wine & Spirit Education Trust, מוכר גם בראשי-התיבות WSET, הוא ארגון עולמי העורך קורסים ובחינות בתחום היין והכהילים, שבסיסו בלונדון, שנחשב לאחד המוסדות המובילים בעולם בתחום החינוך ליין.
בשונה מארגון CMS) Court of Master Sommeliers) שמטרתו להכשיר אוצרי יין, ה-WSET מציע ארבעה מסלולים הדרגתיים לחינוך ליין.
בשנת 2016 הוא פתח את המשרד הבינלאומי הראשון שלה, WSET Asia Pacific, בהונג קונג לאור הביקוש הגבוה לחינוך ליין ולכהילים ברחבי סין הגדולה.
הנהלת WSET כפופה בפני חבר הנאמנים המונה 8 חברים בהרכב הבא:
הקורסים שמועברים על ידי ה-WSET נועדו במקור לאנשים בתחום היין והכהילים, אך עם הזמן הוסיפו להשתתף יותר ויותר גם אנשים שאינם מקצועיים בתחום.
ה-WSET מציע הסמכה מקצועית ביותר מ־70 מדינות ברחבי העולם.
תוכני הקורסים של ה-WSET מתמקדים בידע תאורטי כללי בעולם היין והמשקאות החריפים (מדינות ואזורי הייצור, תקנות, סגנונות היין והמשקאות החריפים, זני הענבים וכו'), וזיהוי של משקאות וטעמיהם, כולל טכניקות טעימות יין.
הקורסים המוצעים לפי סדר הדרגתי:
השגת דיפלומה (WSET שלב 4) היא אחת הדרכים המועטות להעפיל לתוכנית למאסטר ביין.
היא מציעה שלושה מסלולי הכשרה בלימודי יין (שלבים 1, 2 ו-3) ומסלול הכשרה בלימודי כהילים (שלב 2).
ההכשרות וההסמכות בה מוכרות ברחבי העולם כתקן בינלאומי.
"Wings" (בעברית: "כנפיים") הוא סינגל שהוקלט על ידי להקת הפופ הבריטית ליטל מיקס.
השיר יצא לאור ב-24 באוגוסט 2012, כסינגל מתוך אלבום הבכורה של הלהקה DNA, על ידי חברות התקליטים סייקו מיוזיק וקולומביה רקורדס, כסינגל הראשון והפותח מתוך האלבום.
השיר נכתב על ידי תומאס בארנס, פיטר קלהר, בן קון, אין ג'יימס, פרי אדוארדס, ג'סי נלסון, לי-אן פינוק, ג'ייד ת'ירלוול, אריקה נורי, מישל לואיס, מישקה באטלר והיידי רוהאס והופק על ידי TMS.
באוסטרליה, קיבל השיר את מעמד הפלטינה המשולשת על ידי איגוד תעשיית ההקלטות האוסטרלי, על מכירות של למעלה מ-210,000 עותקים במדינה.
את הקליפ של "Wings" ביים מקס אנד דניה והפיק סקוט קלארק.
הוא צולם באולפני אלסטרי ב-11 במאי 2012. הקליפ צולם במשך כמעט יום שלם בגלל צילומים רבים וחוזרים של הכוראוגרפיה.
עם זאת, רוב קטעי הריקודים נחתכו מהעריכה הסופית שהוקרנה לראשונה ב-25 ביולי 2012.
מקוםתאריםמכירותאוסטרליה (ARIA)פלטינה ×3210,000ארצות הברית (RIAA)זהב500,000בריטניה (BPI)פלטינה772,000ניו זילנד (RMNZ)זהב7,500קנדה (Music Canada)זהב40,000
Wings (בעברית: כנפיים) הוא אלבום האולפן ה-15 של הזמרת הוולשית בוני טיילר.
הוא יצא לאור ב-14 במאי 2005, על ידי חברת התקליטים סטיק מיוזיק.
מתוך האלבום יצא הסינגל "Louise", שזכה להצלחה מתונה ברחבי העולם.
בשנת 2006, יצא האלבום בשנית אך שמו שונה ל-Celebrate ועטיפתו הייתה שונה גם כן.
האלבום הגיע למקום ה-133 במצעד האלבומים שבצרפת.
הסינגל היחיד של האלבום "Louise" הופץ בסמוך לצאת Celebrate ב-19 ביוני 2006. טיילר צילמה קליפ לסינגל זה, בספינה טרופה על חוף תוניסיה.
מטרת הוצאת הסינגל, היה לעזור בקידום המכירות של שתי הגרסאות של האלבומים: Wings ו-Celebrate.
האלבום הופק על ידי ג'ון סטייג'.
כלפי האלבום הופנו ביקורות חיוביות ומעורבות, תוך שב-AllMusic הוא קיבל דירוג של שלושה וחצי כוכבי זהב, מתוך חמישה בסך הכול.
WireGuard הוא יישום תוכנה ופרוטוקול תקשורת חינמי וקוד פתוח המיישם טכניקות רשת וירטואלית פרטית (VPN) ליצירת חיבורים נקודתיים מאובטחים בתצורות מנותבות או מגושרות.
הוא מופעל כמודול בתוך ליבת לינוקס (או ליבת BSD), ומטרתו ביצועים וחסכון בחשמל טובים יותר מפרוטוקולי המנהור של IPsec ו-OpenVPN.
הוא נכתב על ידי ג'ייסון א.
דוננפלד ומופץ תחת הרישיון הציבורי הכללי של GNU גרסה 2. גרסת הלינוקס של התוכנה הגיעה ליציבות ושולבה במהדורת הליבה של לינוקס בסוף מרץ 2020.
הפרוטוקול הפך כה פופולרי בקהיליית המפתחים עד שב-29 בנובמבר 2020, תמיכה ב-WireGuard נכנסה לליבת FreeBSD 13.
WireGuard בנוי כדי להיות מורחב על ידי פיתוח תוכניות וסקריפטים צד שלישי.
עובדה זו שימשה להגדלת WireGuard בתכונות שונות, כולל ממשקי ניהול ידידותיים יותר, הגדרת מפתחות קלה, רישום, עדכוני חומת אש דינמיים, שילוב LDAP ועוד.
ארכיטקטורה כזו, של אי-הכללת תכונות מורכבות כאלה בבסיס הליבה המינימלי, משפרת את יציבותו ובטיחותו.
סנטור אורגון, רון ויידן, המליץ למכון הלאומי לתקנים וטכנולוגיה (NIST) להעריך אם כדאי להשתמש ב-WireGuard כתחליף לטכנולוגיות קיימות כמו IPsec ו-OpenVPN.
"Winter Wonderland" (בעברית: "ארץ הפלאות החורפית") הוא שיר שנכתב בשנת 1934 על ידי פליקס ברנרד וכותב המילים ריצ'רד ברנהרד סמית'.
בשל הנושא העונתי שלו, הוא נחשב לעיתים קרובות כשיר חג מולד בחצי הכדור הצפוני.
מאז הקלטתו המקורית של השיר על ידי ריצ'רד הימבר, הוא בוצע מחדש על ידי למעלה מ-200 אמנים שונים.
מילות השיר עוסקות ברומן של זוג בעונת החורף.
גרסה מאוחרת יותר של השיר (שיצאה לאור בשנת 1947) כללה "מילים המתאימות לילדים".
איש השלג שהוזכר בגשר השיר הוסב מכומר לליצן קרקס, וההבטחות שהזוג הבטיח בבית האחרון הוחלפו במילים על השתובבות.
זמרים כמו ג'וני מאטיס חיברו בין שתי הגרסאות לשיר, והעניקו לו בית ופזמון נוסף.
אמנים בולטים שביצעו את השיר
סנופ דוג ואנה קנדריק (פיץ' פרפקט 2)
"Wish You Well" הוא סינגל של התקליטן האנגלי, סיגלה, והזמרת-יוצרת הבריטית, בקי היל, שיצא, על ידי חברות התקליטים מיניסטרי אוף סאונד ו-B1 רקורדינגס, ב-24 במאי 2019.
סיגלה הודיע על שיתוף הפעולה בפוסט ברשתות החברתיות ב-20 במאי, ושיתף טיזר של השיר באורך 15 שניות.
הווידאו קליפ של הסינגל יצא ב-26 ביוני 2019. נכון לנובמבר 2021, הווידאו קליפ נצפה למעלה מ-25 מיליון פעמים.
קאט ביין, מבילבורד, אמרה כי לשיר יש "לחן האוס פופי עוצמתי עם סינת'ים מדורגים, מבנה מלא מתוח ומשוחרר אקסטטי ומוכן למועדון".
הצמד ביצע את השיר ב-Big Weekend של BBC Radio 1 ב-25 במאי 2019. הצמד ביצע פעם נוספת במיני-פסטיבל Summertime Ball של Capital ב-8 ביוני 2019 באצטדיון ומבלי.
Wir lagen vor Madagaskar, מגרמנית (מילולית: אנו שטים ממדגסקר) הוא שיר מלחים פופולרי בגרמניה ובאזורים דוברי גרמנית.
השיר נכתב והולחן על ידי יוסט שאו בשנת 1934.
השיר מורכב משבעה בתים מתוכם בדרך כלל שרים ארבעה (תלוי בהתאם לגרסה) ועוסק בצוות ספינת מפרש שעלה על שרטון ונאלץ להתמודד עם מחלות וצמא:
עברית גרמנית אנו שטים ממדגסקר
והייתה לנו מגפה על הסיפון.
ויום יום אחד נפל המימה.
אנו שטים כבר ארבעה-עשר יום,
הצמא היה צרתנו הגדולה ביותר,
הרב חובל, הוא היה הראשון,
אשר שתה מן המים האפורים.
המחלה, היא זו שגמרה אותו,
ואנו שחררנו אותו בקבורת מלחים.
השיר נחשב בדרך כלל לשיר מלחים, אך נודע גם כשיר מסע בשנות ה-30.
מבחינת התוכן, השיר חופף לאירועים מתקופת מלחמת רוסיה-יפן.
במסע תגבור לכוחות המזוינים הרוסים שנלכדו בלו'שונקואו, פלוגת האוקיינוס השקט הרוסית השנייה בפיקודו של אדמירל זינובי רוז'סטבנסקי, הפליגה מנמל ליבאו בלטביה (אז חלק של האימפריה הרוסית) במסלול דרך הים הצפוני וסביב אפריקה, ונאלצה להישאר בעל כורחה עקב תיקונים דחופים מול החוף הצפון-מערבי של מדגסקר ליד האי נוסי בי.
בשיר, השורות מתייחסות לתקופה ("...ארבעה-עשר יום") ולנסיבות הנלוות (מחלה, מוות) תואמות עם האירועים.
עם זאת, רבים מהחיילים הרוסים מתו, לא מ"מחלה", כאמור בשיר, אלא מטיפואיד, ונקברו בנוסי בי.
אנדרטה רוסית להנצחת האירועים הוקמה מאוחר יותר ב-Hell Ville, בירתו הישנה של האי.
עם זאת, אין ראיות חותכות לקשר.
וויפרו היא חברת טכנולוגיה רב-לאומית הודית שבסיסה בבנגלור המספקת מוצרי צריכה שוטפים, פתרונות IT ושירותי ייעוץ, והיא אחת משש חברות שירותי ה-IT הגדולות בהודו.
שירותיה של Wipro כוללים מחשוב ענן, אבטחת מחשבים, טרנספורמציה דיגיטלית, בינה מלאכותית, רובוטיקה, ניתוח נתונים וטכנולוגיות נוספות.
החברה מעסיקה כ-233,346 עובדים, מספקת שירות ללקוחות ברחבי העולם ומטה החברה נמצא בעיר בנגלורו, הודו.
בשנת 2021, דיווחה החברה על הכנסות של כ-10 מיליארד דולר.
וויפרו הוקמה בשנת 1945 על ידי מוחמד פרמג'י (Mohamed Premji) תחת השם Western India Products, במטרה לייצר שמנים צמחיים ומזוקקים.
בשנת 1966, נפטר מוחמד ובנו אזים מונה ליו"ר החברה.
בתחילת שנות ה-70, החלה החברה לספק שירותי IT.
בשנת 1977, מותגה החברה מחדש תחת השם Wipro Products Limited.
בשנת 1982, מותגה החברה מחדש ושמה קוצר ל-Wipro.
בשנת 1988, הקימה עם חברת ג'נרל אלקטריק מיזם משותף שהתמחה במוצרי אבחון והדמיה.
בשנת 1990, החלה החברה למכור מוצרי טיפוח לתינוקות, תחת השם Wipro Baby Soft.
בשנת 1992, החלה החברה לייצר ולמכור צילינדרים הידראוליים.
בתחילת המילניום, הקימה עם חברת Royal Dutch Telecom מיזם משותף כדי לספר שירותי אינטרנט בהודו.
בסוף שנת 2000, החלה להיסחר בבורסה לניירות ערך בניו יורק תחת השם WIT.
בשנת 2006, רכשה וויפרו את חברת הייעוץ cMango, תמורת כ-20 מיליון דולר.
בשנת 2007, חתמה על הסכם עם חברת לוקהיד מרטין ורכשה את חברת Oki Techno Center.
בשנת 2012, פיצלה את עסקיה שאינם מתחום ה-IT לחברה נפרדת בשם Wipro Enterprises ורכשה את חברת Promax Applications Group תמורת כ-35 מיליון דולר.
בשנת 2016, רכשה וויפרו את חברת שירותי הענן Appirio, תמורת כ-500 מיליון דולר.
בשנת 2017, הרחיבה את פעילותה ופתחה משרדים בעיר לונדון, אנגליה.
בשנת 2020, רכשה וויפרו את חברת שירותי הענן Rational Interaction.
בחודש מרץ 2020, החלה החברה לעבוד במודל Work from Anywhere המאפשר לכל עובדי החברה לעבוד מכל מכל בעולם.
Wings (בעברית: כנפיים) הוא שיר שהוקלט על ידי הזמרת-יוצרת האוסטרלית דלתא גודרם.
הוא יצא לאור כסינגל המוביל מתוך אלבום האולפן החמישי שלה, Wings of the Wild (2016).
הוא נכתב על ידי גודרם ביחד עם אנתוני אגיזי ודייוויד מוסומצ'י, הידועים כ-DNA סונגס.
חברת התקליטים סוני מיוזיק אוסטרליה הפיצה אותו על גבי תקליטור ובפורמטים דיגיטליים ב-24 ביולי 2015. "Wings" הוא שיר פופ, בו נעשה שימוש בתופים דומיננטיים, כלי מקלדת, פסנתר, ריף גיטרה וכלי מיתר.
מבחינה לירית, "Wings" מתמקד בהעצמה עצמית, ובמסגרתו גודרם משתמשת ב"מטפורה המורחבת של מעוף כדי לחקור רגשות של טהרה ואת היכולת של האדם להתגבר על מצוקה".
בהשראת האזנה לקלווין האריס וחיים, אלה הנדרסון ולונדון גראמר ולאחר מחסום כתיבה, השיר זכה לביקורות חיוביות מטעם מבקרי המוזיקה, ששיבחו את האווירה המעצימה שלו ואת פזמונו והפקתו.
"Wings" הופיע לראשונה במקום השמיני במצעד הסינגלים האוסטרלי של ה-ARIA ובהמשך, הגיע למקום הראשון במצעד; הוא הפך לשירה התשיעי של גודרם שעשה זאת ולראשון שלה מזה שמונה שנים שהצליח לעשות זאת.
הווידאו קליפ שלו הוקרן בבכורה עולמית ב-6 באוגוסט 2015, והוא כולל אותה כשהיא מנגנת בפסנתרים ומבצעת תנועות ריקוד שונות.
ב-17 ביוני 2013, גודרם הוציאה את השיר "Heart Hypnotic"; שיתוף פעולה עם המפיק המוזיקלי האמריקאי והסולן של ואן ריפאבליק, ראיין טדר.
השיר היה צריך לצאת כסינגל המוביל מתוך אלבום האולפן החמישי שלה.
הוא הפך ללהיט נוסף של גודרם שנכנס לעשירייה הפותחת במצעד הסינגלים האוסטרלי.
עם זאת, הוא נגנז ולא נכלל באלבום המיוחל.
מאוחר יותר, גודרם הוציאה בספטמבר 2014 גרסה מחודשת לשיר "Love Thy Will Be Done", במטרה לעזור בקידום סיבוב ההופעות שקיימה באוסטרליה באותה העת.
בשנת 2015, היא הוציאה סינגל נוסף בשם "Only Human" במסגרת חגיגות 30 שנה ל"שכנים שכנים", והוא הצליח להגיע ל-50 העליונים במצעד הסינגלים האוסטרלי של ה-ARIA.
לאחר מכן, גודרם נכנסה לאולפן ההקלטות וביצעה את שיריה של להקת DNA סונגס (יחד, הם כתבו את "Wings").
באותה העת, גודרם לקחה חלק בסיבוב ההופעות של ריקי מרטין שאירע באוסטרליה.
לבסוף, הזמרת הכריזה ש-"Wings" יתפקד כסינגל המוביל מתוך אלבום האולפן החמישי שלה שיצא לבסוף בהוצאת סוני מיוזיק אוסטרליה.
את הווידאו קליפ הנלווה לשיר ביים אנתוני רוז.
הוא הוקרן בבכורה עולמית ב-6 באוגוסט 2015 בעמוד הפייסבוק של The Voice Australia, בעודו פורסם ביוטיוב יום לאחר מכן.
הקליפ היה מועמד לפרס ה-ARIA בקטגוריית "הסרטון הטוב ביותר", במהלך טקס פרסי ARIA ה-29, אך לא זכה בפרס.
נכון ל-23 במרץ 2020, צבר הקליפ למעלה מ-6 מיליון צפיות בסך הכול.
מקוםתאריםמכירותאוסטרליה (ARIA)פלטינה 2×140,000 מכירות + הזרמת מדיה בלבד
אזורתאריך יציאהפורמטחברת תקליטיםמקוראוסטרליה24 ביולי 2015הורדה דיגיטלית • תקליטורסוני אוסטרליהניו זילנדאינדונזיה2 באוקטובר 2015הורדה דיגיטליתסוני אינדונזיההממלכה המאוחדת30 באוקטובר 2015אפיק רקורדס
Wings (בעברית: "כנפיים") הוא אלבום האולפן השני של להקת הבנים הדרום-קוריאנית BTS.
האלבום פורסם ב-10 באוקטובר 2016 על ידי חברת התקליטים ביג היט אנטרטיינמנט.
הוא זמין בארבע גרסאות ומכיל 15 שירים, מתוכם "Blood Sweat & Tears" משמש כסינגל מוביל.
בפברואר 2017 פורסמה גרסה מחודשת של האלבום, בשם You Never Walk Alone.
האלבום נכתב בהשראת רומן החניכה "דמיאן" מאת הרמן הסה, ועסק בהתמודדות עם פיתויים.
הסביר מנהיג הלהקה RM במסיבת עיתונאים שנערכה לקראת פרסום האלבום.
ב-31 באוגוסט 2016 פרסמה חברת ביג היט אנטרטיינמנט הודעה על פרסום האלבום המתוכנן.
בין ה-4 ל-13 בספטמבר פורסמה סדרת סרטים קצרים כקדימון לאלבום.
הסדרה כללה סרטון אחד לכל אחד מחברי הלהקה: "Begin" של ג'ונגקוק, "Lie" של ג'ימין, "Stigma" של V, "First Love" של שוגה, "Reflection" של RM, "Mama" של ג'יי-הופ ולבסוף "Awake" של ג'ין.
בינואר 2017, בעקבות ההצלחה של Wings, הכריזה חברת ביג היט אנטרטיינמנט על פרסום אלבום המשך בשם You Never Walk Alone.
האלבום פורסם ב-13 בפברואר 2017, וכלל גרסה מחודשת של השיר "Interlude: Wings" ושלושה שירים חדשים, כש-"Not Today" ו-Spring Day משמשים כסינגלים מובילים.
Wings עלה מיד עם פרסומו לפסגת שמונה מצעדי מוזיקה שונים, ודורג במקום הראשון במצעד האלבומים של iTunes ב-23 מדינות.
האלבום אף דורג במקום ה-26 במצעד הבילבורד 200, עם 16,000 יחידות שקולות לאלבום בארצות הברית - השבוע הטוב ביותר לאלבום קיי-פופ אי פעם, והפך לאלבום הנמכר ביותר בתולדות מצעד המוזיקה של Gaon.
You Never Walk Alone הפך לאלבום הקוריאני שמכר הכי הרבה עותקים בחודש הראשון לפרסומו עד אז, עם 1.49 מיליון עותקים שנמכרו בתוך חודש.
ארבעת שירי האלבום תפסו את ארבעת המקומות הראשונים במצעד שירי העולם הדיגיטליים, מה שהפך את BTS לאמן הראשון שתפס את ארבעת המקומות הראשונים בו זמנית.
Wings זכה לביקורת חיובית על התמודדות עם סוגיות חברתיות כמו בריאות נפשית והעצמה נשית, ועל כך שנתן במה גם לכל אחד מחברי הלהקה בפני עצמו.
האלבום דורג במקום הראשון ברשימת "10 אלבומי הקיי-פופ הטובים ביותר של 2016" ובמקום ה-20 ברשימת "25 אלבומי הקיי-פופ הגדולים של העשור השני של המאה ה-21" של בילבורד, וכן במקום השמיני ברשימת "20 האלבומים הטובים ביותר של 2016" של Fuse .
בנוסף נכלל האלבום ברשימת "אלבומי הפופ האהובים של 2016" של אתר AllMusic.
+שנהמועמדפרסקטגוריהתוצאההערות2016Wingsפרסי Hanteoפרס האלבום2017פרסי המוזיקה של Gaonאלבום השנה (רבעון רביעי)You Never Walk Aloneפרסי המוזיקה של מלון האלבום הטוב ביותרפרסי המוזיקה של Gaonאלבום השנה (רבעון ראשון)פרסי המוזיקה של Soompiאלבום השנה
+מקוםתאריםמכירותדרום קוריאה 1,161,834בריטניה (BPI)כסף200,000 ארצות הברית 23,000 מכירות + הזרמת מדיה בלבד
+מקוםתאריםמכירותדרום קוריאה 1,053,499בריטניה (BPI)כסף200,000 מכירות + הזרמת מדיה בלבד
Winter in Paris (בעברית: חֹרֶף בְּפָרִיז) הוא אלבום האולפן השלושה-עשר של הזמרת-יוצרת האנגלייה שרה ברייטמן.
האלבום יצא לאור ב-17 בנובמבר 2023, בהוצאת חברות התקליטים ספרן, נמו רקורדס והמבורג רקורדס.
כמו כן, מתוך האלבום יצא הסינגל המוביל "Le Bonheur est Multicolore".
האלבום הגיע למקום ה-124 במצעד האלבומים של בלגיה.
ב-3 בנובמבר 2023 הוציאה שרה ברייטמן את הסינגל המוביל מתוך האלבום, "Le Bonheur est Multicolore".
הוא הופץ בבכורה שאירעה בצרפת ובבלגיה בלבד ועל כן, הצלחתו הייתה מוגבלת בשאר רחבי העולם.
גם הפצתו הוגבלה לשתי המדינות שצוינו בלבד.
השיר נכתב והולחן על ידי ז'אן-ז'אק גולדמן והופק על ידי זוכה פרס SOCAN לשנת 2023 מתיו בריסט.
בהמשך חודש נובמבר יצא Winter in Paris על גבי תקליטור במהדורה מוגבלת שהופצה בצרפת ובבלגיה בלבד.
זהו אלבום חג המולד השני של ברייטמן, שיוצא חמש-עשרה שנים לאחר הראשון שלה, (2023).
אזורתאריך יציאהפורמטחברת תקליטיםמקורבלגיה17 בנובמבר 2023הזרמת מוזיקה • הורדה דיגיטלית • תקליטורספרן • נמו • המבורגצרפת
Wing Aviation LLC (ידועה גם בשם Wing) היא חברה בת של אלפאבית, שמפתחת רחפני משלוחים ומערכות אוטונומיות לניהול תעופה.
החברה הוציאה את המשלוחים הראשונים שלה ב-2014, וכיום היא פועלת באוסטרליה, ארצות הברית, פינלנד ואירלנד, וצפויה לפעול גם בממלכה המאוחדת.
ביולי 2018 הפך המיזם לחברה בת של אלפאבית.
בינואר 2019 החלה החברה לבצע משלוחי מזון ומשקאות מהאתר שלה באוסטרליה, כחלק מפיילוט.
באפריל הפכה לחברת רחפני המשלוחים הראשונה שקיבלה אישור טיסה מרשות התעופה הפדרלית.
ברבעון הראשון של 2022, ביצע השירות יותר מ-50 אלף טיסות.
החברה פיתחה את הרחפנים שלה תוך שימת דגש על תאימות ויעילות.
הם תוכננו במיוחד למשלוח של חבילות קטנות.
כל רחפן מורכב ממספר מדחפים שנועדו להמראה ונחיתה אנכית, וכן כנף קבועה כדי להגדיל את טווח הטיסה.
לאחר ההמראה, הרחפן מתחיל לטוס באופן אופקי.
מקור הכוח של המנועים הוא בסוללה חשמלית.
כדי לשמור על הבטיחות, כל רחפן כולל יתירות, כמו מדחפים נוספים וסוללות.
נתיב הטיסה של הרחפן נקבע בהתאם להחלטת מערכת הטיסה האוטונומית שבכנף, וקובעת את המסלול היעיל ביותר מבחינת זמן ומרחק, תוך הימנעות ממכשולים.
הרחפן מצויד במצלמת שחור–לבן שמזהה ומנתחת צורות ברמה כללית, כדי לענות על חששות אזרחים מפני פגיעה בפרטיות.
החברה ציינה שהצילומים של הרחפן לא נשמרים, ומשמשים ל"ניתוח טכני" בלבד.
ב-2022 הציגה Wing סוגי רחפנים חדשים שיכולים לשאת חבילות גדולות וקטנות יותר ממה שהיה אפשרי עד אז.
הפעילות של Wing נתקלה בתלונות על רעש, כשתושבים שגרים באזורים בהם החברה פועלת התלוננו על הפגיעה באיכות חייהם.
בנובמבר 2019 מצאה ממשלת אוסטרליה שהרעש שהפיקו הרחפנים חורג מרמות הרעש המותרות, וכדי להיענות לדרישה, החלה החברה לפתח להבים שקטים יותר.
"Wish List" (מעוצב כ-"Wi$h Li$t"; בעברית: "רשימת משאלות") הוא שיר שהוקלט על ידי הזמרת-יוצרת האמריקאית טיילור סוויפט.
הוא יצא לאור ב-3 באוקטובר 2025 יחד עם שאר רצועות האלבום The Life of a Showgirl, זוהי הרצועה השמינית באלבום.
Within Temptation ("ויד'ין טמפטיישן", אנגלית: "בתוך הפיתוי") היא להקת מטאל סימפוני הולנדית אשר הוקמה בשנת 1996 על ידי הגיטריסט רוברט ווסטרהולט (Robert Westerholt) והסולנית שרון דן אדל (Sharon den Adel).
הלהקה שהתגבשה יחד עם הנגנים הראשוניים שלה, חתמה על חוזה הקלטות עם DSFA Records והחלה להקליט את אלבומה הראשון.
חברי הלהקה המקורית היו ווסטרהולט, דן אדל וירואן ואן וין (Jeroen van Veen) שמנגן על הבס, יחד עם הגיטריסט מיקיאל פאפנהוב (Michiel Papenhove), המתופף איבאר דה-גראף (Ivar de-Graaf) והקלידן מרטיין ווסטרהולט (Martijn Westerholt), אחיו של הגיטריסט רוברט ווסטרהולט.
אלבום הבכורה, "Enter", יצא בשנת 1997, וסגנונו הוא מטאל גותי המשלב מטאל סימפוני ודת'-דום.
האלבום נחשב לאפל והקודר ביותר לדעת קהל התומכים של הלהקה והוא מציג את האלמנטים הווקאליים הקבועים של הלהקה אשר ישמשו אותה במהלך האלבומים הבאים.
מילות שיריו נכתבו על נושאים כמו מוות, ריקנות, גותיקה, אהבה ומלחמות מסיפור פנטזיה.
בנוסף לכך האלבום מכיל שירים עם "גרואולים" שהגיטריסט רוברט ווסטרהולט מבצע, וקומבינציות קוליות בין הסולנית והגיטריסט.
בשיר מספר ארבע באלבום, "Deep Within", מצטרף לביצוע הגראולים ג'ורג' אוסטהוק (George Oosthehok) מלהקת "אורפנג'" ("Orphanage").
בשנת 1998 לאחר סיבוב הופעות ממושך שערכו חברי הלהקה, הם הוציאו לאור למכירה אלבום EP בשם "The Dance".
אלבומם הבא, "Mother Earth" עוסק במעשה הבריאה ומתאר את יחסי הגומלין בין האדם, הטבע והצומח, ויצא בשנת 2000. האלבום זכה להצלחה רבה וביקורות חיוביות ברחבי אירופה.
אותה שנה הייתה שנה משמעותית בקריירה של הלהקה.
פרט להופעות רבות וידועות בהן נטלו חלק, נעשו שינויים בהרכב הנגנים בלהקה: דה-גראף הוחלף במתופף סטפאן ואן-האסטרגט (Stephen van-Haestregt); פאפנהוב הוחלף בגיטריסט רוד יולי (Ruud Jolie); מרטיין ווסטרהולט, שחלה במחלת הנשיקה אשר לא אפשרה לו להמשיך לנגן, הוחלף בקלידן מרטיין ספירנבורג (Mratijn Spierenburg).
מאוחר יותר החלים ווסטרהולט והקים את פרויקט הרוק הגותי ההולנדי "דיליין" ("Delain").
אלבום הבכורה של הפרויקט, "Lucidity", יצא בשנת 2006.
לאחר הצלחת "Mother Earth", יצא למכירה בשנת 2004 האלבום "The Silent Force".
אלבום זה מהווה את פריצת הדרך של הלהקה ברחבי העולם, בעיקר בזכות להיטיו שהצליחו במצעדים והצלחתו במכירות.
הוא מספר סיפור בהמשכים, שמבוסס כמו שמות השירים בו, על ספרו של לואי קופרוס.
חברי הלהקה הוציאו במרץ 2007 את אלבום האולפן הרביעי שלהם – "The Heart of Everything".
לפי טענתה של דן אדל, האלבום עוסק סביב השאלות "מה חשוב בחיינו?", "את מה אנו מחשיבים כדבר מרכזי בחיינו כאדם בודד?" ומכאן נגזר שמו, שבעצם מבטא על פי דבריה, את ההקרבות והשינויים שבחיי האדם, ואת דרך אמונתו.
כל שיר ספציפי מתאר תהליך מסוים של בחירה ושינוי בחיי האדם.
חברי הלהקה טוענים שאת ההשראה לכתיבת שיר הנושא, הם קיבלו מהסרט האפי "לב אמיץ".
שיר אחר באלבום, "The Truth Beneath The Rose" נכתב בהשראת הספר "צופן דה וינצ'י", ואילו השיר "The Howling" נבחר לשמש כשיר נושא לטריילר למשחק הווידאו "The Chronicles of Spellborn".
הסינגל הראשון ששוחרר מתוכו, "What Have You Done", הציג צד שונה בקו המוזיקלי של הלהקה, ובו התארח הזמר קית' קפוטו, סולן להקת "Life of Agony".
לשיר צולמו שתי גרסאות של קליפים.
למעט שיר זה, כל השירה באלבום היא נשית.
לעיתים יש קטעי מקהלות ברקע, כמו בשיר הבולט "Our Solemn Hour" שמשלב קטע מנאומו של וינסטון צ'רצ'יל וליווי מלא של מקהלה.
כל אלבומיהם של הלהקה, שוחררו למכירה מאוחרת בארצות הברית בשנת 2007 ובעוד ארצות ברחבי העולם, בסמוך ליציאת "The Heart of Everything".
ל"Mother Earth" ו"The Silent Force" נוספו רצועות בונוס מהופעות, ושירים שלא נכנסו לאלבומים בגרסתם המקורית.
בשנת 2009 פרסמה הלהקה סינגל משותף עם הזמר כריס ג'ונס (Chris Jones) בשם Utopia.
הוא פורסם באלבום ההופעה האקוסטית שפרסמה הלהקה – "An Acoustic Night at the Theatre"
במהלך שנת 2010 החלו חברי הלהקה לעבוד על אלבום חמישי – "The Unforgiving" – אשר פורסם בחודש מרץ של שנת 2011. האלבום הוא אלבום קונספט המבוסס על קומיקס שיצא לאור בזמן פרסום האלבום ונכתב על ידי סטיבן אוקונל (Steven O'Connell).
כמו כן במסגרת פרסום האלבום הלהקה מוציאה לאור שלושה סרטים קצרים אשר חושפים חלק מן הסיפור של האלבום.
שניים מהם פורסמו ("Mother Maiden" יחד עם הסינגל "Faster", ו-"Sinéad" יחד עם סינגל בעל אותו השם) והאחרון ("Triplets" יחד עם סינגל "Shot in the Dark").
באפריל 2013 הלהקה הוציאה לאור אלבום קאברים לשירי פופ – "The Q-Music Sessions".
בינואר 2014 יצא האלבום השישי – "Hydra".
ב-2019 הוציאה הלהקה את אלבומה התשיעי, "Resist".
הסינגלים שמתוך האלבום, "The Reckoning" ו-"Supernova", זכו להצלחה בינלאומית יחסית.
הלהקה תכננה להופיע בישראל ב-14 באוגוסט 2008, במסגרת פסטיבל מטאל, אך ההופעה נדחתה עקב הוצאת ה-DVD החדש.
התאריך החדש נקבע ל-12 באוקטובר 2008, בהאנגר 11 בנמל תל אביב ולאחר מכן יצאה הודעת ביטול.
הלהקה הופיעה בישראל בהאנגר 11 שבתל אביב ב-4 ביוני 2023. ההופעה זכתה לביקורות מצוינות.
הלהקה החלה כלהקת מטאל גותי, ואלבומה הראשון Enter היה הכבד והקודר ביותר, ושילב בין מטאל גותי, מטאל סימפוני ודת'-דום.
בהמשך, השתנה סגנונה של הלהקה למטאל סימפוני וההיבט הגותי בשיריה דעך עד שנעלם.
בשנים האחרונות סגנון הלהקה התרכך עוד יותר, עד כדי שסולנית הלהקה שרון דן אדל תיארה אותה כלהקת רוק סימפוני והתנערה מהתווית הגותית שהוצמדה ללהקה.
האלבומים המאוחרים יותר של הלהקה תוארו גם כבעלי אלמנטים רבים של רוק אלטרנטיבי.
שרון דן אדל – סולנית, מייסדת
רוברט ווסטרהולט – גיטרה וגרואלינג, מייסד
ירון ואן וין – באס
with the beatles (עם הביטלס) הוא אלבום האולפן השני של להקת הרוק הבריטית הביטלס.
אלבום זה דומה במבנהו לאלבומם הראשון, המכיל שירים בסגנון רוקנ'רול קלאסי.
הקלטת שירי התקליט הסתיימה ביולי, אך הוא יצא רק בנובמבר 1963 על ידי חברת התקליטים פרלופון, לאחר שהחברה יצרה ציפייה בקרב המעריצים ולאחר שהתקליט הקודם מיצה את פוטנציאל המכירות שלו.
באלבום שמונה יצירות מקוריות (שבע נכתבו על ידי לנון-מקרטני, והשמיני הוא השיר הראשון שנכתב על ידי ג'ורג' האריסון שמופיע באלבום של הביטלס) ושישה קאברים.
אף שיר לא יצא קודם לכן על גבי תקליטון, אך רוב השירים היו חלק מרפרטואר ההופעות של הביטלס בשנים קודמות.
רוב השירים מתוך האלבום יצאו לאור גם באלבום המקביל בארצות הברית Meet The Beatles!
ב-20 בינואר 1964, והשירים הנותרים שלא יצאו באלבום זה, יצאו באלבום הבא שלהם בארצות הברית, The Beatles' Second Album.
with the beatles נשאר בראש מצעד הפזמונים במשך 21 שבועות, והוא בא ישירות אחרי האלבום Please Please Me, כך שהביטלס כבשו את ראש מצעד הפזמונים 51 שבועות רצופים.
צילום העטיפה, החדשני לזמנו, צולם על ידי צלם האופנה רוברט פרימן ומציג את חברי הלהקה בשחור-לבן מוצלל.
עטיפה זו שיוותה ללהקה מעמד מהוגן, אמנותי וקלאסי, שונה מהתדמית הרוקנרולית הפרועה של ראשית דרכם.
חברת EMI באוסטרליה לא קיבלה את עטיפת האלבום, לכן היא השתמשה בקריקטורה של הלהקה בסגנון דומה לתצלום בשחור לבן.
הביטלס לא היו מודעים לכך עד שמעריצים הראו להם את העטיפה במהלך הסיור שלהם באוסטרליה.
ב-26 בפברואר 1987 יצא With the Beatles על תקליטור (מונו בלבד, מס' קטלוגי CDP 7 46436 2).
הוא פורסם מחדש על תקליטור חדש בגרסת סטריאו ומונו מחודשת ב־9 בספטמבר 2009.
בשנת 2003 האלבום דורג במקום 420 על ידי המגזין רולינג סטון ברשימת 500 האלבומים הגדולים בכל הזמנים.
Please Mister Postman (דובין/גארט/גארמן/בריאנברט) (2:34)
ג'ון לנון - שירה ראשית, הרמונית ורקע, גיטרת קצב, מפוחית, מחיאות כפיים, גיטרה קלאסית, גיטרה אקוסטית ב-Till There Was You, תוף מרים ב-Don't Bother Me
פול מקרטני - שירה ראשית, הרמונית ורקע, גיטרת בס, מחיאות כפיים, פסנתר ב-Little Child, קלאווה ב-Don't Bother Me
ג'ורג' האריסון - שירה ראשית, הרמונית ורקע, גיטרה מובילה, מחיאות כפיים, גיטרה קלאסית
רינגו סטאר - תופים, טמבורין, מרקה, מחיאות כפיים, בונגו ב-Till There Was You וב-Don't Bother Me, שירה ב-I Wanna Be Your Man
נורמן סמית' - מהנדס השמע, מערבל
רוברט פרימן - תצלום העטיפה
Wishbone Ash (בתעתיק לעברית: ווישבון אש) היא להקת רוק בריטית שהוקמה בסוף שנות השישים.
הלהקה הוקמה בשנת 1969 על ידי גיטריסט הבס מרטין טרנר והמתופף סטיב אפטון.
השניים היו חברים בלהקה בשם טנגלווד יחד עם גלן טרנר, אחיו של מרטין.
כאשר גלן עזב, הלהקה פרסמה מודעה לאיתור גיטריסט חדש במגזין מלודי מייקר.
כך הצטרפו ללהקה הגיטריסטים טד טרנר ואנדי פאוול.
שם הלהקה נבחר מתוך שתי רשימות של מילים שבאחת מהן הופיעה המילה wishbone, כלומר עצם המזלג בגופם של עופות, שנחשבת למביאת מזל טוב, ובשנייה הופיעה המילה ash, שפירושה אפר.
ב-1970, כשחיממו את להקת דיפ פרפל, הגיטריסט ריצ'י בלקמור שם לב לכישרון חבריה ועזר לחיבורם הראשוני עם תעשיית המוזיקה הבריטית.
הוא המליץ עליהם למפיק דרק לורנס, ועזר להם להשיג חוזה עם חברת התקליטים דקה.
ב-1972 הלהקה הוציאה את אלבומה השלישי והמצליח ביותר "ארגוס", שהגיע למקום ה-3 במכירות באותה שנה בבריטניה.
באלבום זה הביאה הלהקה למיצוי את יכולת ניגון הגיטרה של שני חבריה, טד טרנר ואנדי פאוול, ונודעה מאז כלהקה המקפידה להפעיל שני גיטריסטים מובילים ברוב שיריה, דבר שהיה פחות מקובל באותן שנים.
באותה שנה נחשבה הלהקה כאחת המבטיחות במוזיקה העולמית וקיבלה שבחים רבים, בעיקר על יכולת הניגון הווירטואוזית בהרמוניה של טרנר ופאוול.
עם השנים עזבו רוב חברי הלהקה והיא פועלת היום בהובלת אנדי פאוול, שנשאר החבר המקורי היחיד.
Without You I'm Nothing ("בלעדייך אני לא כלום") הוא אלבומם השני של להקת הרוק אלטרנטיבי, פלסיבו אשר יצא לשווקים ב-12 באוקטובר 1998. הסינגל הראשון מתוכו, "Pure Morning" היה הראשון שזכה להצלחה ניכרת בארצות הברית.
האלבום נחשב כאלבום הפריצה של הלהקה בו משתתף גם דייוויד בואי.
מכיל את הרצועה הנסתרת "Evil Dildo" ב-14:46
"Without You" (בתרגום חופשי: "בלעדייך") הוא שיר של הדי ג'יי והמפיק הצרפתי-יהודי דייוויד גטה באירוח הראפר האמריקני אשר, שיצא כסינגל מתוך האלבום "Nothing but the Beat".
השיר הגיע למקום הרביעי במצעד ה"בילבורד הוט 100" זמן קצר לאחר צאתו.
הוידאו קליפ לשיר צולם בחוף ים בפורטוגל בסוף יולי 2011. הווידאו כולל קטעים ממסיבות שונות שנערכו בתאילנד, ארצות הברית, ברזיל ודרום אפריקה.
בהמשך הקליפ מתרחשת מעין נדידת יבשות, וכל המסיבות ביבשות השונות מתאחדות ויוצרות מסיבה אחת גדולה.
בנוסף, הקליפ כולל סצנות בהן נראה הזמר אשר כשברקע חוף ים.
הסינגל זכה להצלחה מסחרית רבה, ודורג בין "עשרת הגדולים" במצעדי המכירות של מדינות רבות ברחבי העולם.
With Oden on our Side הוא האלבום השישי של להקת הדת' מטאל המלודי השוודית אמון אמארת'.
האלבום יצא לאור בספטמבר 2006.
With a Little Help From My Friends (בעברית: עם קצת עזרה מחבריי) הוא שיר של להקת הביטלס מאת ג'ון לנון ופול מקרטני.
Pepper's Lonely Hearts Club Band שיצא ביוני 1967. השיר נכתב עבור מתופף הלהקה רינגו סטאר ששר אותו בתור דמות בשם "בילי שירס".
השיר הופץ מחדש כסינגל בשנת 1978, יחד עם השיר Sgt.
With a Little Help From My Friends דורג במקום ה-311 ברשימת 500 השירים הטובים ביותר של כל הזמנים של מגזין הרולינג סטון.
לנון ומקרטני סיימו לכתוב את השיר באמצע מרץ של שנת 1967. השיר נכתב במיוחד בתור השיר של רינגו סטאר באלבום.
מקרטני אמר על כתיבת השיר: "השיר נכתב פחות או יותר במשותף, ג'ון ואני עושים עבודה קטנה בשביל רינגו".
ב-1970, לנון אמר: "לפול הייתה את השורה על 'קצת עזרה מחבריי.' היה לו מעין מבנה עבור השיר, וכתבנו אותו פחות או יותר חצי-חצי מהרעיון המקורי שלו", אבל בשנת 1980 לנון סתר את הצהרתו הקודמת ואמר: "זה פול, עם קצת עזרה ממני.
השיר נקרא לזמן קצר Bad Finger Boogie, ככל הנראה מפני שלנון הלחין את המנגינה על פסנתר באמצעות האמה שלו, אחרי שהוא נפצע באצבע המורה.
לנון ומקרטני כתבו במתכוון לחן עם מנעד מצומצם, מלבד התו האחרון, עליו מקרטני עבד בצמוד עם סטאר כדי שיצליח להגיע אליו.
ב-The Beatles Anthology רינגו סטאר התעקש לשנות את השורה הראשונה של השיר, שבמקור הייתה "What would you do if I sang out of tune?
האם תזרוק עלי עגבניות בשלות?).
הוא שינה את המילים מחשש שמעריצים יזרקו עליו עגבניות כשהוא ישיר את השיר בהופעה חיה (בימיה הראשונים של הלהקה, אחרי שג'ורג' האריסון העיר במקרה שהוא אוהב סוכריות גומי מסוג Jelly Babies, הלהקה סבלה ממטחי סוכריות שהורעפו עליה בכל הופעה חיה).
הביטלס החלו להקליט את השיר ב-29 במרץ 1967, יום לפני שהצטלמו לעטיפת האלבום Sgt.
הם הקליטו עשרה טייקים של השיר, וסיימו את ההקלטות ב-5:45 בבוקר.
סטאר ניגן על תופים, מקרטני על פסנתר, האריסון על הגיטרה ולנון על קאמפאנה.
עם שחר סטאר החל לעלות במדרגות על מנת לשוב לביתו, אבל שאר הביטלס שידלו אותו לבצע את קטעי השירה שלו באותו הרגע, כשהם עומדים מסביב למיקרופון כדי לספק תמיכה.
ביום המחרת הם הוסיפו תוף מרים, קולות רקע, בס ועוד גיטרה חשמלית.
רינגו סטאר - שירה, תופים, תוף מרים
פול מקרטני - קולות רקע, גיטרה בס, פסנתר
ג'ון לנון - קולות רקע, קאמפאנה
ג'ורג' מרטין - מפיק, אורגן האמונד
+מצעדי כל הזמניםארגוןשםמיקוםכאן 88מצעד שירי הביטלס של כאן 8835
גרסת הכיסוי של ג'ו קוקר
הזמר האנגלי ג'ו קוקר הקליט גרסה מעובדת לשיר - איטית, במשקל 6/8, עם אקורדים שונים ופתיחה אינסטרומנטלית ארוכה (עם בי ג'יי וילסון מפרוקול הארום על התופים, ג'ימי פייג' על הגיטרה, וטומי אייר על האורגן החשמלי.
קוקר הופיע עם השיר בפסטיבל וודסטוק ב-1969, בביצוע שמופיע בסרט התיעודי "וודסטוק".
הגרסה זכתה להצלחה רבה כשהייתה לשיר הפתיחה של סדרת הטלוויזיה "שנות הקסם", ונחשבת לאחת מגרסאות הכיסוי הטובות בכל הזמנים.
הבריגדה הלבנה הייתה קבוצת התנגדות בלגית, שנוסדה בקיץ 1940 באנטוורפן על ידי מרסל לואט, שזכה לכינוי "פידליו".
הקבוצה הייתה במקור המכונה "דה Geuzengroep" אבל לאחר השחרור הכינוי הידוע היה "הבריגדה הלבנה - פידליו".
השם נבחר כניגוד לבריגדה השחורה, ארגון משתפי פעולה בראשות ה-אס.
אס אונטרסטורמפיהרר Reimond Tollenaere, שהיה אחראי על התעמולה הפרו-גרמנית ב"ארגון הפלמי הלאומי".
הבריגדה הלבנה הייתה מבוססת באנטוורפן אבל יחידות שלה פעלו גם בגנט, לייז', אאלסט, בריסל, ואאסלנד, וואלוניה ואזורי החוף.
במהלך מלחמת העולם השנייה בלגיה נכבשה על ידי גרמניה.
בניגוד לבריגדה השחורה, משתפי הפעולה עם הגרמנים, הבריגדה הלבנה הייתה מחתרת התנגדות.
בין יתר פעילויותיהם החשובות הפיצו אנשי הבריגדה הלבנה תעמולה נגד התעמולה הגרמנית, יצירת רשימות של משתפי פעולה, ארגון הפגנות פטריוטיות בחגים, כגון 21 ביולי, 11 בנובמבר (יום כניעת הגרמנים במלחמת העולם הראשונה).
הארגון פרסם עיתון תעמולה משלו בשם "תמיד מאוחדים "Unis Toujours", "Steeds vereni " - כ-80 מהדורות פורסמו.
בנוסף, הקבוצה עסקה באיסוף מידע צבאי על נמל אנטוורפן לבדיקת אפשרות פלישת גרמניה בריטניה ולעזור לטייסים הבריטים שנפלו בשטח בלגיה לחזור לאנגליה.
לחטיבה הלבנה היו קשרים שונים עם רשתות ביון בשם קוד לוק, גבורה וכל קבוצה אפס.
הבריגדה הלבנה עמדה בתחילת המלחמה בקשר עם ממשלת בלגיה בגלות יחד עם הבריטים.
חברים רבים של הבריגדה הלבנה היו שוטרים.
למשטרה של Deurne היה ייצוג גבוה במיוחד.
מ-1943, רבים מחברי המחתרת נעצרו.
כאשר חבר חשוב נלכד וברשותו רשימה של חברים אחרים, 58 חברים נעצרו ונשלחו למחנות בגרמניה.